Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 064 , 18/03/2003 s. 0010 - 0016



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2003/C 64/06) (ETA:n kannalta merkityksellinen teksti) Tuen numero: XT 04/02 Jäsenvaltio: Espanja Alue: Extremaduran autonominen alue Tukiohjelman nimike tai yksittäisen tuen saaneen yrityksen nimi: Osuus- ja yhteisötalouteen liittyvää koulutusta, yhteenliittymistä ja teknistä tukea koskeva tukiohjelma Oikeusperusta: Decreto autonómico n° 169/2001, de 6 de noviembre (DOE n° 131 de 13.11.2001) Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Vuotuiset talousarviomäärärahat arvioidaan 100364000 Espanjan pesetaksi (603199,79 euroa), jolla rahoitetaan edellä mainitussa asetuksessa 169/2001 säädettyjä tukea koskevia budjettikohtia. Kyseinen asetus koskee koulutustukia ja muita eri tarkoituksiin myönnettäviä tukia, joita ei ole vapautettu ilmoitusvelvollisuudesta. Tukiohjelmasta on näin ollen annettu vaadittu ilmoitus komissiolle. Ilmoituksen perusteella aloitettiin asian 836/2000 käsittely Tuen enimmäisintensiteetti: Tuensaaja: osuustoiminnallisten ja yhteisötaloudellisten yritysten yhteenliittymä: 75 prosenttia toimintakustannuksista, kuitenkin enintään 1500000 Espanjan pesetaa Tuensaaja: osuustoiminnallinen tai yhteisötaloudellinen yritys: 1. Erityiskoulutus: suuryritysten osalta 35 prosenttia ja pienten ja keskisuurten yritysten osalta 45 prosenttia; 2. Yleiskoulutus: suuryritysten osalta 60 prosenttia ja pienten ja keskisuurten yritysten osalta 80 prosenttia. Tuen enimmäismäärä on molemmissa tapauksissa 1000000 Espanjan pesetaa Täytäntöönpanopäivä: Tukia voidaan myöntää kyseisen oikeusperustan voimaantulopäivästä eli 14. marraskuuta 2001 lähtien Tukiohjelman tai yksittäisen tuen kesto: Tukiohjelman voimassaolo päättyy 31. joulukuuta 2006 Tuen tarkoitus: 1. Tuensaajayhteisöjen järjestämät teemapäivät, seminaarit tai esitelmät, jotka on suunnattu osuustoiminnallisten tai yhteisötaloudellisten yritysten taikka yhteenliittymien osakkaille ja työntekijöille ja joissa käsitellään järjestelyistä vastaavan yhteisön toimintaan ja/tai osuus- ja yhteisötalouteen liittyviä aiheita. 2. Tuensaajayhteisöjen osakkaiden ja työntekijöiden osallistuminen julkisten tai yksityisten yhteisöjen järjestämille kursseille, teemapäiville tai seminaareihin, joiden aihe liittyy kyseisten julkisten tai yksityisten yhteisöjen toimintaan ja/tai osuus- ja yhteisötalouteen Alat, joita tuki koskee: Kaikki talouden alat edellyttäen, että hakijayhteisöjen oikeudellinen muoto noudattaa tuensaajille asetettuja edellytyksiä Tuen myöntävän viranomaisen nimi ja osoite: Consejería de Trabajo de la Junta de Extremadura Avenida de Extremadura, 43 E - 06800 Mérida , Badajoz Muut tiedot: Asiakirjoista, jotka vahvistavat tämän tukia koskevasta budjettikohdasta rahoitettavan koulutuksen olevan luonteeltaan yleistä, voidaan todeta, että koska tukea voidaan myöntää sekä yleis- että erityiskoulutukseen (6. marraskuuta 2001 annetun asetuksen 169/2001 6 pykälän 1 kohta), seikat, joiden perusteella koulutus sijoitetaan jompaankumpaan luokkaan, arvioidaan tapauskohtaisesti niiden asiakirjojen perusteella, jotka sisältyvät kyseiseen käsiteltävänä olevaan tukiasiaan. Tähän mennessä ei ole käsitelty yhtään tällaista tukiasiaa Tuen numero: XT 10/02 Jäsenvaltio: Yhdistynyt kuningaskunta Alue: Pohjois-Irlanti Tukiohjelman nimike tai yksittäisen tuen saaneen yrityksen nimi: Liikkeenjohdon koulutustuki epäsuotuisilla alueilla Oikeusperusta: Agriculture Act 1949, Agriculture (Miscellaneous Provisions) Act (Northern Ireland) 1970 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2001/2002: 0,29 miljoonaa Englannin puntaa 2002/2003: 0,51 miljoonaa Englannin puntaa 2003/2004: 0,51 miljoonaa Englannin puntaa 2004/2005: 0,45 miljoonaa Englannin puntaa Yhteensä: 1,8 miljoonaa puntaa 12000 henkilön kouluttamiseen Tuki yhtä tuensaajaa kohden on korkeintaan 1 miljoona euroa. Tuki koulutettavaa kohden on keskimäärin 150 Englannin puntaa Tuen enimmäisintensiteetti: Ohjelman todellinen tuki-intensiteetti on 70 prosenttia. Tämä on vähemmän kuin sallittu 80-90 prosentin enimmäistuki, joka muodostuu seuraavasti: - 70 prosenttia yleiskoulutukseen pienille ja keskisuurille yrityksille. Kaikki koulutukseen osallistuvat tulevat asetuksen (EY) N:o 68/2001 liitteessä 1 olevan määritelmän mukaisista pk-yrityksistä. Koulutus on luonteeltaan yleistä, sillä koulutuksen antama pätevyys on siirrettävissä muille aloille ja se edistää koulutettavan työllistymistä. Koulutettavien tukikelpoisuus tarkistetaan kurssille ilmoittauduttaessa. - 10 prosenttia aluetukea. Pohjois-Irlannille voidaan myöntää aluetukea EY:n perustamissopimuksen 87 artiklan 3 kohdan a alakohdan perusteella. - 10 prosenttia koulutustukea epäedullisessa asemassa oleville työntekijöille. Monet ohjelman koulutettavista (yli 70 %) ovat yli 45-vuotiaita, joilla ei ole keskiasteen koulutusta tai vastaavaa koulutustasoa. Näin ollen näiden työntekijöiden kouluttamiseen voitaisiin myöntää 10 prosentin lisätuki, mutta tukea ei oteta huomioon, koska koulutettavien suuren määrän vuoksi on mahdotonta tarkistaa, ketkä ovat tukikelpoisia Täytäntöönpanopäivä: Helmikuu 2002 Tukiohjelman tai yksittäisen tuen kesto: Helmikuusta 2002 maaliskuuhun 2005 Tuen tarkoitus: - Tarjota liikkeenjohdon yleiskoulutusta koulutettavien pätevyyden parantamiseksi ja luoda perusta korkeammalle koulutustasolle. - Tarjota liikkeenjohdon koulutusta (NVQ (kansallisten ammatillisten kelpoisuusehtojen taso) 2/3), johon kuuluu yksinkertaistetun kirjausjärjestelmän käyttö. - Rohkaista yrityksiä ottamaan käyttöön liikkeenjohdon peruskäytännöt kuten taloushallinto ja kirjausten tekeminen. - Ohjelma on tarkoitettu maanviljelijöille ja viljelijäperheiden jäsenille, jotka toimivat pk-yrityksissä epäsuotuisilla alueilla. Ohjelman koulutuspaikat jakaantuvat seuraavasti: - 2001/2002: 1500 - 2002/2003: 3500 - 2003/2004: 3500 - 2004/2005: 3500. - Koulutuspaikkojen kokonaismäärä = 12000 Alat, joita tuki koskee: Maatalous mukaan lukien metsätalous ja maatalouteen perustuvat yritykset Tuen myöntävän viranomaisen nimi ja osoite: Mr Ian Duff , Head of Technical Support, Agri-Food Development Service, Education and Finance Division, Department of Agriculture and Rural Development , Room 544, Dundonald House, Upper Newtownards Rd , Belfast BT4 3SB , Northern Ireland Muut tiedot: Aloite liikkeenjohdon koulutustuesta epäsuotuisilla alueilla edistää maanviljelijöiden ja viljelijäperheiden jäsenien liikkeenjohtoon ja yrittäjyyteen liittyviä taitoja. Koulutus kohentaa ja laajentaa työntekijöiden pätevyyttä ja parantaa koulutettavien työllistyvyyttä. Ohjelman tarkoituksena on rohkaista yrityksiä käyttämään liikkeenjohdon peruskäytäntöjä ottamalla käyttöön yksinkertaistettu kirjausjärjestelmä. Kurssin hyväksyttävästi suorittaneet saavat todistuksen. Lisäksi heille tarjotaan mahdollisuus osallistua Northern Ireland Open College Networkin kautta järjestettävään arviointiin pätevyytensä tunnustamiseksi. Kurssin suoritettuaan osanottajat voivat jatkaa opintojaan oman alueensa keskitason ohjelmassa. Ohjelmaan hakevat henkilöt toimittavat maatilan rekisteritiedot, joiden perusteella voidaan varmistaa, että koulutettavat ovat epäsuotuisilla alueilla toimivista pk-yrityksistä ja täyttävät yleiskoulutuksen edellyttämät vaatimukset. Koulutuksen aikana Pohjois-Irlannin maatalouden ja maaseudun kehittämisen ministeriön henkilökunta seuraa ohjelmaa ja varmistaa, että se toteutetaan asetuksen (EY) N:o 68/2001 mukaisesti ja että tuki-intensiteetti on korkeintaan pk-yritysten yleiskoulutukseen hyväksytty enimmäismäärä Tuen numero: XT 11/02 Jäsenvaltio: Yhdistynyt kuningaskunta Alue: Pohjois-Irlanti Tukiohjelman nimike tai yksittäisen tuen saaneen yrityksen nimi: Ympäristön kannalta parhaita toimintatapoja koskeva koulutus epäsuotuisilla alueilla Oikeusperusta: Agriculture Act 1949, Agriculture (Miscellaneous Provisions) Act (Northern Ireland) 1970 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 2001/2002: 0,29 miljoonaa Englannin puntaa 2002/2003: 0,82 miljoonaa Englannin puntaa 2003/2004: 0,74 miljoonaa Englannin puntaa 2004/2005: 0,75 miljoonaa Englannin puntaa Yhteensä: 2,6 miljoonaa Englannin puntaa 12000 henkilön kouluttamiseen Tuki yhtä tuensaajaa kohden on korkeintaan 1 miljoona euroa. Tuki koulutettavaa kohden on keskimäärin 216 Englannin puntaa Tuen enimmäisintensiteetti: Ohjelman todellinen tuki-intensiteetti on 79 prosenttia. Tämä on vähemmän kuin sallittu 80-90 prosentin enimmäistuki, joka muodostuu seuraavasti: - 70 prosenttia yleiskoulutukseen pienille ja keskisuurille yrityksille. Kaikki koulutukseen osallistuvat tulevat asetuksen (EY) N:o 68/2001 liitteessä 1 olevan määritelmän mukaisista pk-yrityksistä. Koulutus on luonteeltaan yleistä, sillä koulutuksen antama pätevyys on siirrettävissä muille aloille ja se edistää koulutettavan työllistymistä. Koulutettavien tukikelpoisuus tarkistetaan kurssille ilmoittauduttaessa. - 10 prosenttia aluetukea. Pohjois-Irlannille voidaan myöntää aluetukea EY:n perustamissopimuksen 87 artiklan 3 kohdan a alakohdan perusteella. - 10 prosenttia koulutustukea epäedullisessa asemassa oleville työntekijöille. Monet ohjelman koulutettavista (yli 70 %) ovat yli 45-vuotiaita, joilla ei ole keskiasteen koulutusta tai vastaavaa koulutustasoa. Näin ollen näiden työntekijöiden kouluttamiseen voitaisiin myöntää 10 prosentin lisätuki, mutta tukea ei oteta huomioon, koska koulutettavien suuren määrän vuoksi on mahdotonta tarkistaa, ketkä ovat tukikelpoisia Täytäntöönpanopäivä: Helmikuu 2002 Tukiohjelman tai yksittäisen tuen kesto: Helmikuusta 2002 maaliskuuhun 2005 Tuen tarkoitus: - Tarjota yleiskoulutusta sellaisten ympäristönhoitoon liittyvien valmiuksien ja taitojen lisäämiseksi, jotka mahdollisesti parantavat koulutettavien työllistymistä ja luovat perustan korkeammalle koulutustasolle. - Lisätä valmiuksia ympäristönhoitoon liittyvissä kysymyksissä, kuten biologinen monimuotoisuus, veden laatu (rehevöityminen mukaan luettuna) ja Pohjois-Irlannin maaseutuperinnön suojelu. - Rohkaista osanottajia tekemään perusteltuja, puolueettomaan tietoon pohjautuvia päätöksiä yrityksensä tulevaisuudesta ja antaa päätöksenteon edellyttämät valmiudet. - Ohjelma on tarkoitettu maanviljelijöille, viljelijäperheiden jäsenille ja maatilatyöntekijöille, jotka toimivat pienissä ja keskisuurissa yrityksissä epäsuotuisilla alueilla. Ohjelman koulutuspaikat jakaantuvat seuraavasti: - 2001/2002: 1500 - 2002/2003: 3500 - 2003/2004: 3500 - 2004/2005: 3500. - Koulutuspaikkojen kokonaismäärä = 12000 Alat, joita tuki koskee: Maatalous mukaan lukien metsätalous ja maatalouteen perustuvat yritykset Tuen myöntävän viranomaisen nimi ja osoite: Mr Ian Duff , Head of Technical Support, Agri-Food Development Service, Education and Finance Division, Department of Agriculture and Rural Development , Room 544, Dundonald House, Upper Newtownards Rd , Belfast BT4 3SB , Northern Ireland Muut tiedot: Epäsuotuisilla alueilla annettavan, ympäristön kannalta parhaita toimintatapoja koskevan koulutuksen tarkoituksena on lisätä valmiuksia soveltaa ympäristönhoitoon liittyviä käytäntöjä. Koulutus keskittyy aluksi ympäristönhoidollisiin vaatimuksiin, kuten biologiseen monimuotoisuuteen, veden laatuun ja maaseutuperinnön suojeluun. Ohjelman tarjoamia keskeisiä taitoja ovat nykyisen ympäristölainsäädännön käsitteiden tulkinta ja soveltaminen, tarkastus, vertailuanalyysi ja ongelmanratkaisu. Vaikka koulutus perustuu maatilaesimerkkeihin, koulutettavien saamat ympäristötaidot ovat helposti siirrettävissä muille aloille, kuten kuntiin, ympäristöjärjestöihin ja yksityisiin ympäristöalan yrityksiin. Hyvät ympäristökäytänteet ovat EU:n asettama vaatimus jäsenvaltioille, ja ne muodostavat olennaisen osan uusista epäsuotuisten alueiden tuki- ja maaseudun ympäristöohjelmista, jotka kuuluvat Pohjois-Irlannin maaseudun kehittämissuunnitelmaan. Ohjelmaan hakevat henkilöt toimittavat maatilan rekisteritiedot, joiden perusteella voidaan varmistaa, että koulutettavat ovat epäsuotuisilla alueilla toimivista pk-yrityksistä ja täyttävät yleiskoulutuksen edellyttämät vaatimukset. Kurssin hyväksyttävästi suorittaneet saavat todistuksen. Lisäksi heille tarjotaan mahdollisuus osallistua Northern Ireland Open College Networkin kautta järjestettävään arviointiin pätevyytensä tunnustamiseksi. Koulutuksen aikana Pohjois-Irlannin maatalouden ja maaseudun kehittämisen ministeriön henkilökunta seuraa ohjelmaa ja varmistaa, että se toteutetaan asetuksen (EY) N:o 68/2001 mukaisesti ja että tuki-intensiteetti on korkeintaan pk-yritysten yleiskoulutukseen hyväksytty enimmäismäärä Tuen numero: XT 21/01 Jäsenvaltio: Italia Alue: Toscana Tukiohjelman nimike tai yksittäisen tuen saaneen yrityksen nimi: Toscanan alueella toimiville, kansainväliselle kilpailulle alttiina oleville yrityksille suunnattu tuki, joka on tarkoitettu yritysten työntekijöiden peruskoulutukseen, uudelleenkoulutukseen ja täydennyskoulutukseen Oikeusperusta: Delibera della giunta regionale della Toscana n. 383 del 13 aprile 2001. Modificata con deliberazione della giunta regionale della Toscana n. 909 del 6 agosto 2001 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 9726604,933 euroa vuodessa vuosina 2001-2006 eli yhteensä 58359629,597 euroa korvauksena koulutuksen toteuttamisesta aiheutuneista todellisista tukikelpoisista kustannuksista Tuen enimmäisintensiteetti: Tuen enimmäisintensiteetit ovat asetuksen (EY) N:o 68/2001 4 artiklan 2-6 kohdan mukaiset, ja ne on esitetty seuraavassa taulukossa >TAULUKON PAIKKA> >TAULUKON PAIKKA> Taulukon intensiteettejä korotetaan 10 prosenttiyksiköllä, jos tuettava toiminta on koulutusta asetuksen (EY) N:o 68/2001 2 artiklan g alakohdassa määritellyille epäedullisessa asemassa oleville työntekijöille. Merenkulkualan koulutukseen myönnettävän tuen intensiteetti saa olla 100 prosenttia riippumatta siitä, onko koulutushanke erityis- vai yleiskoulutusta, jos seuraavat edellytykset täyttyvät: - koulutettava ei ole miehistön varsinainen jäsen, vaan hän on aluksella varsinaisen miehistön lisäksi ja, - koulutus toteutetaan yhteisön jäsenvaltioiden rekistereissä olevissa aluksissa Täytäntöönpanopäivä: 13. huhtikuuta 2001 Tukiohjelman tai yksittäisen tuen kesto: Joulukuun 2006 loppuun Tuen tarkoitus: Tukiohjelma koskee sekä yleis- että erityiskoulutusta. Asetuksen (EY) N:o 68/2001 2 artiklan e alakohdan mukaisesti yleiskoulutus on koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti työntekijän työllistettävyyttä. Tätä tukiohjelmaa sovellettaessa yleiskoulutuksena pidetään: - yritysten yhteiskoulutusta eli koulutusta, jota useat itsenäiset yritykset (yhteisön lainsäädännössä määritellyt pk-yritykset) järjestävät yhdessä tai johon eri yritysten työntekijät voivat osallistua; näiden vaatimusten (yritysten yhteinen koulutus ja yritysten itsenäisyys) täyttyminen varmistetaan hankkeiden valinnan yhteydessä todistusasiakirjojen avulla, - yrityskoulutusta, joka koskee alueelliseen luetteloon sisältyviä ammattikuvauksia tai sellaisia ammattikuvauksia, joiden sisällyttämistä luetteloon on pyydetty. Toimivaltainen alue tai provinssi toimittaa asiasta todistuksen. Todistusjärjestelmän oikeusperusta on esitetty 31. elokuuta 1994 annetussa alueellisessa laissa nro 70 (Nuova disciplina in materia di formazione professionale) ja erityisesti sen 11 pykälässä, jossa säädetään todistuksen antamisesta tiettyjen koulutustoimenpiteiden yhteydessä ammatillisesta pätevyydestä tai erikoistumisesta soveltuvuustestin läpäisseille. Lain 18 pykälässä annetaan Giunta Regionalelle valtuudet päättää ammateista, jotka otetaan alueelliseen luetteloon ja joissa myönnetään todistus ammatillisesta pätevyydestä tai erikoistumisesta Alat, joita tuki koskee: - Maatalous - Kalastus ja vesiviljely - Hiiliteollisuus - Terästeollisuus - Laivanrakennus - Synteettikuidut - Moottoriajoneuvoteollisuus - Muu tehdasteollisuus - Palvelut Huom. Tukiohjelma koskee kaikkia asetuksessa N:o 68/2001 säädettyjä aloja. Ohjelma ei koske valtiontuesta vaikeuksissa olevien yritysten pelastamiseksi ja rakenneuudistukseksi annettujen yhteisön suuntaviivojen (EYVL C 288, 9.10.1999) mukaisten kriisiyritysten työntekijöiden perus- tai uudelleenkoulutusta. Tällaista tukea arvioidaan kyseisten suuntaviivojen perusteella. Ohjelmaa ei myöskään sovelleta, jos yritykselle yksittäiseen koulutushankkeeseen myönnettävä summa on yli miljoona euroa, jolloin yksittäisestä tuesta on ilmoitettava Euroopan komissiolle, joka hyväksyy tuen Tuen myöntävän viranomaisen nimi ja osoite: Regione Toscana Dipartimento delle Politiche formative e dei beni culturali Servizio FSE e sistema della formazione professionale Piazza della Libertà 15 I - 50129 Firenze Tuen numero: XT 32/02 Jäsenvaltio: Italia Alue: Trenton autonominen provinssi Tukiohjelman nimike tai yksittäisen tuen saaneen yrityksen nimi: Yritysten, toimialojen ja maantieteellisten alueiden koulutussuunnitelmien rahoittaminen - vuosi 2002 Oikeusperusta: Deliberazione della Giunta provinciale n. 480 del 15 marzo 2002 avente ad oggetto "Procedure e criteri di attuazione, gestione e rendicontazione dei piani formativi aziendali, settoriali e territoriali riferibili alla gestione dei fondi di cui all'art. 9, comma 3, della legge 19 luglio 1993, n. 236 - anno 2002." (pubblicata sul BURTAA n. 14 del 2.4.2002), in attuazione decreto direttoriale n. 511/V/2001 "Interventi di promozione di piani formativi aziendali, settoriali, territoriali e sviluppo della prassi di formazione continua per l'esercizio finanziario 2001, di cui all'articolo 118 della legge n. 338 del 23 dicembre 2000" (GU 12 del 15.1.2002) che ripartisce tra le Regioni italiane le risorse derivanti dal contributo integrativo di cui all'articolo 25 della legge 21 dicembre 1978 n. 845 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Trenton autonomisen provinssin osuus 1394433,63 euroa Tuen enimmäisintensiteetti: - Erityiskoulutus suuryrityksissä: intensiteetti enintään 25 %, - Erityiskoulutus pk-yrityksissä: intensiteetti enintään 35 %, - Yleiskoulutus suuryrityksissä: intensiteetti enintään 50 %, - Yleiskoulutus pk-yrityksissä: intensiteetti enintään 70 %. Edellä mainittuja intensiteettejä korotetaan 10 prosenttiyksikköä, jos koulutusta annetaan asetuksen (EY) N:o 68/2001 2 artiklan g alakohdassa määritellyille epäedullisessa asemassa oleville työntekijöille Täytäntöönpanopäivä: 15. maaliskuuta 2002 Tukiohjelman tai yksittäisen tuen kesto: Tukiohjelma päättyy 31. joulukuuta 2002 Tuen tarkoitus: Tuki koskee sekä yleiskoulutusta että erityiskoulutusta. Yleiskoulutuksen määritelmä on otettu asetuksesta (EY) N:o 68/2001, koska se on selvä ja kattava: "Yleiskoulutuksella" tarkoitetaan koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti työntekijän työllistettävyyttä Alat, joita tuki koskee: Kaikki alat Tuen myöntävän viranomaisen nimi ja osoite: Provincia Autonoma di Trento - Servizio Addestramento e Formazione professionale , via Gilli, 3 - I - 38100 Trento Muut tiedot: Koska on kyse tukiohjelmasta, hankkeen sisällöstä ei voida antaa kuvausta, joka vahvistaisi, että se vastaa yleiskoulutuksen määritelmää. Trenton provinssin säädöksessä on säädetty ennakkovalvontamenettelystä, jolla taataan, että suurin rahoituksen intensiteetti myönnetään ainoastaan yleiskoulutushankkeille. Sen mukaan: - tuensaaja ilmoittaa hankkeen esitellessään yleis- tai erityiskoulutuksen sisällön, - kuten Giunta provincalen 15. maaliskuuta 2002 tekemän päätöksen nro 480 5 kohdassa säädetään, komitea arvioi ennakolta, ovatko yksittäiset hankkeet erityis- vai yleiskoulutusta; arvioinnin tulos kirjataan asiantuntijoiden allekirjoittamaan arviointilomakkeeseen ja se esitetään suullisesti komitean kokouksessa, - saatuaan edellisessä kohdassa mainitun arvioinnin provinssi päättää kullekin yksittäiselle hankkeelle myönnettävän rahoituksen intensiteetistä, - tämän jälkeen provinssi antaa hankkeita koskevan rahoitussäädöksen, jossa esitetään myös komitean arviointi kussakin hankkeessa toteutettavan koulutuksen luonteesta (yleis- vai erityiskoulutusta), - provinssi antaa yksittäisille tuensaajille kirjeessä tiedon komitean arvioinnin tuloksena myönnetystä avustuksesta ja ilmoittaa myönnetyn rahoituksen intensiteetin. Komitea koostuu: - kolmesta provinssin hallinnon ulkopuolisesta koulutus- ja koulutuksen arviointiasiantuntijasta (jotka kaikki ovat erityisen päteviä yliopistodosentteja), - yhdestä provinssin virkamiehestä, jonka Giunta Provinciale nimittää Tuen numero: XT 33/02 Jäsenvaltio: Yhdistynyt kuningaskunta Alue: West Midlands Tukiohjelman nimike tai yksittäisen tuen saaneen yrityksen nimi: Alstom Transport Limited 2002 Oikeusperusta: Employment Act 1973 Section 2(1) and 2(2), as substantiated by Section 25 of the Employment and Training Act 1998 and the Industrial Development 1982, Section 11 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelman perusteella myönnettävä julkinen avustus on yhteensä 70000 Englannin puntaa Tuen enimmäisintensiteetti: 25 % Täytäntöönpanopäivä: Huhtikuu 2002 Tukiohjelman tai yksittäisen tuen kesto: 11 kuukautta Tuen tarkoitus: Tuen tarkoituksena on kannustaa yritystä antamaan yksittäisten työntekijöiden tarpeet täyttävää yksilöllistä koulutusta yleisen koulutuksen sijaan. Yhtiöllä on 1200 työntekijää, ja se järjestää säännöllisesti koulutusta. Rahoitusta käytetään kuitenkin yksittäisten työntekijöiden taitojen kartoittamiseksi ja yksilöllisten koulutussuunnitelmien laatimiseksi. Näiden avulla he voivat valita kannaltaan hyödyllisimmän kansallisen ammattitutkinnon (national vocational qualification, NVQ). Tätä palvelua tarjotaan myös yhtiön jakeluketjuun kuuluvien pk-yritysten työntekijöille. Tällöin yhtiö tukee ammattitutkinnon suorittamista, mutta pk-yritykset maksavat suurimman osan koulutuksen järjestämiskuluista itse Alat, joita tuki koskee: Liikenne Tuen myöntävän viranomaisen nimi ja osoite: Birmingham and Solihull Learning Skills Council , Chaplin Court, 80 Hurst Street , Birmingham B5 4TG Muut tiedot: Vastaava yhteyshenkilö: Paul Cornick Tuen numero: XT 38/01 Jäsenvaltio: Espanja Alue: Baskimaa Tukiohjelman nimike tai yksittäisen tuen saaneen yrityksen nimi: Alavassa sovellettu yritysten koulutustukiohjelma Oikeusperusta: Decreto Foral n° 45/2001 del Consejo de Diputados de la Diputación Foral de Álava de 3 de abril, publicado en el Boletín Oficial del Territorio Histórico de Álava (BOTHA) n° 41 de 9 de abril de 2001 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Varainhoitovuonna 2001 arviolta 601012,1 euroa Tuen enimmäisintensiteetti: Kyseisestä ohjelmasta voidaan myöntää tukia seuraavasti: Jatkokoulutus: a) Pk-yritykset: enintään 75 prosenttia yleiskoulutushankkeiden ja enintään 40 prosenttia erityiskoulutushankkeiden tukikelpoisista kustannuksista b) Muut yritykset: enintään 55 prosenttia yleiskoulutushankkeiden ja enintään 30 prosenttia erityiskoulutushankkeiden tukikelpoisista kustannuksista. Tuen enimmäismäärä kutakin hakijaa kohden ja kaikkien esitettyjen jatkokoulutuskurssien osalta on 30050,61 euroa. Työllisyyskoulutus: enintään 85 prosenttia arvioiduista tukikelpoisista kustannuksista; kutakin hakijaa kohden ja kaikkien esitettyjen työllisyyskoulutuskurssien osalta enintään 30050,61 euroa lukuun ottamatta erityisen hyödyllisiksi luokiteltuja hankkeita, joiden kohdalla tämä enimmäismäärä voidaan ylittää. Tutkimustoiminta: tukea voidaan myöntää enintään 50 prosenttia tukikelpoisista kustannuksista; kullekin hakijalle voidaan myöntää tutkimustoiminnan harjoittamiseen enintään 6010,12 euroa. Yhteisyrityksille tukea voidaan myöntää enintään 18030,36 euroa. Edellä mainittuja enimmäismääriä voidaan korottaa enintään 10 prosenttia, jos kurssille osallistuu heikommassa asemassa oleviin väestöryhmiin kuuluvia tai vaikeasti työllistettäviä henkilöitä. Tuen kokonaismäärä voi kuitenkin olla enintään 100 prosenttia tukikelpoisista kustannuksista. Korotusprosentti lasketaan sen mukaan, kuinka monta kyseisiin ryhmiin kuuluvaa henkilöä kursseille osallistuu Täytäntöönpanopäivä: Kyseisestä tukiohjelmasta myönnettiin tukia 14. syyskuuta 2001 lähtien Tukiohjelman tai yksittäisen tuen kesto: Kyseisestä tukiohjelmasta voitiin myöntää tukia 31. joulukuuta 2001 asti Tuen tarkoitus: Ohjelmasta myönnetään tukia sekä yleis- että erityiskoulutukseen. Alavassa sovelletussa yritysten koulutustukiohjelmassa katsottiin asetuksen (EY) N:o 68/2001 mukaisesti yleiskoulutukseksi muun muassa seuraaviin aiheisiin liittyvä koulutustoiminta: laatu, johto- ja hallintojärjestelmät, tietotekniikka ja työntekoon liittyvien riskien ehkäisy. Koulutukseen sisältyvän opetuksen hyödyntäminen ei saa rajoittua vain sen järjestämisestä vastaavaan yritykseen, vaan opetusta on voitava hyödyntää myös muissa saman alan yrityksissä tai millä tahansa alalla toimivissa yrityksissä. Erityiskoulutukseksi on sitä vastoin katsottu tuensaajayrityksen erikoisaloja koskeva koulutustoiminta ja yrityksen sisäinen koulutus, joka liittyy yrityksen käyttämään tekniikkaan ja jossa käsitellään sen toimintaan suoraan liittyviä kysymyksiä. Alat, joita tuki koskee: Kaikki teollisuusalat Tuen myöntävän viranomaisen nimi ja osoite: Diputación Foral de Álava Dirección de Economía Plaza de la Provincia, 4, 3a planta E - 01001 Vitoria-Gasteiz , Álava